MáraiKult

Baba-Mama Klub
2025-09-29 10:00 - 12:00, 2025-09-22 10:00 - 12:00, 2025-09-15 10:00 - 12:00, 2025-09-08 10:00 - 12:00 (Europe/Budapest) | Vízivárosi Klub, 1015 Budapest, Batthyány utca 26.
Ha (ki)kapcsolódnál vagy szabadon beszélgetnél egy támogató közegben, itt bátran kérdezhetsz! Cserélj tapasztalatot másokkal a kisgyermekes lét örömeiről, kihívásairól.

Babahordozás, szoptatási tanácsadás, mosható pelenkázás és miegymás.

Várunk szeretettel!
Minden hétfőn 10:00-12:00
Elérhetőség: Móga Piroska: +36 20 327 3634

A részvétel ingyenes.

A műsorváltoztatás jogát fenntartjuk.

Társalgási angol
2025-09-27 10:00 - 11:00
Ha szeretné felfrissíteni angoltudását, vagy bővítené szókincsét, szeretettel várjuk Társalgási angol klubunkba.
Oktató: Majer Katalin angoltanárnő
Minden páratlan szombat 10:00-11:00
A belépés ingyenes.

Társalgási angol
2025-09-27 10:00 - 11:00, 2025-09-13 10:00 - 11:00
Ha szeretné felfrissíteni angoltudását, vagy bővítené szókincsét, szeretettel várjuk Társalgási angol klubunkba.
Minden páratlan szombat 10:00-11:00
A belépés ingyenes.

Szenior gerinctorna
2025-09-26 10:00 - 11:00, 2025-09-24 10:00 - 11:00, 2025-09-19 10:00 - 11:00, 2025-09-17 10:00 - 11:00
Az órák fő célja a helyes testtartás kialakítása, a testtudat fejlesztése valamint az erő és rugalmasság megőrzése.
Minden szerda és péntek 10:00-11:00.
Belépő: 2000 Ft
Elérhetőség: Mándli Mónika mandlimoni@gmail.com
A műsorváltoztatás jogát fenntartjuk.

Kangatraining | Hordozós torna
2025-09-26 08:30 - 09:30, 2025-09-19 08:30 - 09:30, 2025-09-12 08:30 - 09:30, 2025-09-05 08:30 - 09:30
A Hordozós Kanga-tréning több, mint baba-mama torna, egy szuper formája a szülés utáni regenerációnak, a has- és gátizmok megerősítésének, az alap állóképesség felépítésének. További előnyei közé tartozik, hogy a legjobb edzőtárssal mozoghatsz együtt: saját babáddal!
Az óra elején a talajon tornázunk, miközben a hasizommal, hátizommal, rekeszizommal és a medencefenék izmokkal foglalkozunk. Az óra második felében a babák felkerülnek a hordozóba, amikor táncos elemeken keresztül, farizom, combizom, vádli és karizom erősítést végezzük.
A pici babáknak általában pont elég is ez a kis alvás, míg a nagyobb babák élvezik, hogy a hátatokon lehetnek és az edzés a babák növekvő súlyának köszönhetően lesz egyre nehezebb.
Időpont: péntekenként 8:30-9:30
Helyszín: Vízivárosi Klub (1015 Budapest, Batthyány utca 26.)
Belépő: 2000 Ft
Kedvezményes jegy I. kerületi lakosok számára: 1000 Ft
Jelentkezés:
Nemes-Bukovszki Zsófia
nemessport@gmail.com
A programváltoztatás jogát fenntartjuk.

3-1-2 Meridiántorna
2025-09-25 17:00 - 18:00, 2025-09-18 17:00 - 18:00, 2025-09-11 17:00 - 18:00, 2025-09-04 17:00 - 18:00
Az akupunktúráról már mindenki hallott. A testünket kisebb és nagyobb energiacsatornák (meridiánok) hálózzák be ugyanolyan módon, mint a vérerek. Ez az energiaáramlás vezérli a működéseket, egész pontosan azon szervek csoportját, amelyek a bizonyos működéseket biztosítják. A működések összefüggnek egymással, pl. a látás a táplálkozással és az emésztéssel, mivel ezeket a gyomor meridián köti össze. Ha az életenergia (csí) áramlása elakad, akkor a működésekben hiba keletkezik, vagyis megbetegszünk.
Ezt az ősi tapasztalatra alapuló, de ma már tudományos eszközökkel mérhető tudást leginkább a hagyományos kínai orvoslás őrizte meg, de sok eleme akár a magyar népi gyógyászatban is fellelhető.
A 3-1-2 meridiántorna során a 12 fő és a két középvonali meridiáncsatornán található akupunktúrás pontok aktiválásával segítjük az energiaáramlást. Három kiemelt pontunk van, két lábunk, amivel mozgunk és egy hasi légzésünk, amely során a mozgással felszabadított életenergiát harmonizáljuk.
A 3-1-2 meridiántorna segít visszaállítani a csí áramlásának egyensúlyát, ami erősíti a szervezet immunrendszerét, növeli a vitalitását, és az állóképességét.
A résztvevőknek javasoljuk a könnyű, kényelmes öltözetet. Nem feltétlenül szükséges átöltözni, de lehet. Kérjük, mindenki hozzon könnyű, tisztatalpú váltócipőt, vagy egy vastagabb zoknit, illetve egy nagyobb törülközőt, amire le lehet feküdni.
Várunk minden korosztályt szeretettel!
Nincs szükség előzetes regisztrációra. A csatlakozásra folyamatosan van lehetőség.
Minden csütörtökön 17:00-18:00
Tornavezető: Kiss ÁgnesElérhetőség: kagnes22@gmail.com+36 70 210 4706
A részvétel ingyenes.
A műsorváltoztatás jogát fenntartjuk.

RTM | Hasizom-regeneráló torna
2025-09-24 08:30 - 09:30, 2025-09-17 08:30 - 09:30, 2025-09-10 08:30 - 09:30
Az RTM egy komplett rehabilitációs program, ami a rectus diastasisra (egyenes hasizmok eltávolodására) fókuszál, és fel/újra építi a gyenge törzstartó izmokat. A program célja nem csak az, hogy rendbe hozza a szülés utáni pocakot, hanem hogy megtanulj ezzel együtt élni; megértsd, mi történt a testedben, és segítsen megelőzni a jövőbeni komolyabb károkat.
Amire számíthatsz, a 6-8 alkalmas alapozó programon:
A torna 40-45 percig tart, de a foglalkozásokra érdemes 5-10 perccel hamarabb érkezni.
Kiscsoportos óráinkon fokozatosan, egymásra épülő, komplex gyakorlatok helyes kivitelezésére fókuszálunk, a későbbi komolyabb károk megelőzése érdekében. Megismerjük a mozgásforma elméleti oldalát is, hogy megértsd, mi történik a testedben. A feladatokat haza is viheted, hiszen otthon is könnyedén elvégezhetőek. Ha nem tudsz eljönni személyesen, interneten keresztül is csatlakozhatsz.
Online közösségünkről is gondoskodunk, hogy tovább motiváljuk egymást, felmerülő kérdésekre válaszoljunk.
Gyerekbarát közösség, ahol kicsiket és nagyokat is szívesen látunk.
Belépő: 2000 Ft
Kedvezményes jegy I. kerületi lakosok számára: 1000 Ft
Időpont: Szerdánként 8:30 – 9:30
Helyszín: Vízivárosi Klub (1015 Budapest, Batthyány utca 26.)
Jelentkezés:
Nemes-Bukovszki Zsófia
nemessport@gmail.com
A programváltoztatás jogát fenntartjuk.

Agyagozás gyerekeknek
2025-09-22 17:00 - 18:00, 2025-09-15 17:00 - 18:00
A foglalkozást Sztankay Bedők Bea keramikusművész vezeti. A részvétel négy éves kortól ajánlott.
Minden hétfő 17:00-18:00
Belépőjegy: 2500 Ft
Elérhetőség: info@lilisuli.hu, +36 30 982 0392
A műsorváltoztatás jogát fenntartjuk.

Színkópé – színjátszó és drámafoglalkozás
2025-09-20 09:30 - 12:30, 2025-09-06 09:30 - 12:30
A színkópé olyan fejlesztő színjátszó- és drámafoglalkozás, amelyen a gyermek személyisége fejlődik, kreativitása pedig teret talál.
A foglalkozást 6-11 éves korig ajánljuk.
Minden páros szombat 09:30-12:30
Belépő: 6500 Ft, testvérkedvezmény: 6000 Ft
Elérhetőség: Patocskai Katalin, patocskatica@gmail.com
A műsorváltoztatás jogát fenntartjuk.

Magyar népmesekör
2025-09-17 18:00 - 19:30
A mesemondás vagy történetmesélés ősidők óta minden közösség életének a része volt. A magyar paraszti kultúrában általában, de nem feltétlenül, a téli munkák idején felnőttek meséltek felnőtteknek (fonó, kukoricahántás…).
A XIX. század folyamán Magyarországon is lezajlott az a folyamat, amelynek eredményeképpen a XX. század végére a mesemondás a gyerekek ágya melletti estimesével lett azonos. Ez a népmesekör annak a Hagyományok Házához kötődő és egyre népszerűbb felnőtteknek szóló mesekörök közöl az egyik, amelyek elindítója az „Ahol a madár se jár…” kör már közel húsz éve most is működik.
Olyan 14 évnél idősebbeket várunk, akik szeretik a magyar népmeséket hallgatni, vagy akár mesemondóként is ki szeretnék próbálni magukat.
A gazdag magyar népmesekincset érdemes felfedezni! Sok-sok gyönyörű élményben lehet részünk!
Várunk mindenkit szeretettel! Nincs szükség előzetes regisztrációra.
A Magyar Népmesekört vezeti: Kiss Ágnes, a Hagyományok Házában végzett mesemondóElérhetőség: kagnes22@gmail.com+36 70 210 4706
Minden hónap harmadik szerdáján 18:00-19:30
A részvétel ingyenes.
A műsorváltoztatás jogát fenntartjuk.

Fogadóóra leendő és gyakorló gazdiknak
2025-09-15 18:00 - 19:00
Tanácsadás a felelős állattartásról, állatvédelemről minden korosztálynak a Vízivárosi Klubban.
Szeretettel várjuk azokat, akik felelős gazdiként még tudatosabban szeretnének gondoskodni kedvenceikről – vagy éppen most gondolkodnak kutya befogadásán és jól jönne néhány hasznos tanács.
Miről lehet kérdezni?
– Milyen kutya illik a családunkhoz?
– Hogyan neveljük következetesen és szeretettel?
– Mit tehetünk, ha viselkedési problémák jelentkeznek?
– Milyen alapvető egészségügyi tudnivalókat érdemes ismerni?
Házigazda: Angyal Zsolt kutyaviselkedési szakértő, az Akela Kutyaiskola alapítója.
A személyes fogadóórára az alábbi e-mail címen lehet regisztrálni 18:00, 18:20 és 18:40-es idősávokra: dome.csilla@maraikult.hu.
A fogadóóra mellett munkanapokon 8:00–16:00 között telefonos tanácsadás is elérhető a +36 70 551 7572-es számon.
Időpont: október 13., 18:00, 18:20, 18:40
Helyszín: Vízivárosi Klub (1015 Budapest, Batthyány utca 26.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!

Fogadóóra leendő és gyakorló gazdiknak
2025-09-15 18:00 - 19:00
Tanácsadás a felelős állattartásról, állatvédelemről minden korosztálynak a Vízivárosi Klubban.
Szeretettel várjuk azokat, akik felelős gazdiként még tudatosabban szeretnének gondoskodni kedvenceikről – vagy éppen most gondolkodnak kutya befogadásán, és jól jönne néhány hasznos tanács.
Miről lehet kérdezni?
– Milyen kutya illik a családunkhoz?
– Hogyan neveljük következetesen és szeretettel?
– Mit tehetünk, ha viselkedési problémák jelentkeznek?
– Milyen alapvető egészségügyi tudnivalókat érdemes ismerni?
Házigazda: Angyal Zsolt, aki évek óta elkötelezett állatvédőként dolgozik az I. kerületben azon, hogy több tudás, türelem és empátia irányítsa az emberek és állatok közötti kapcsolatokat.
A személyes fogadóórára az alábbi e-mail címen lehet regisztrálni 18:00, 18:20 és 18:40-es idősávokra: dome.csilla@maraikult.hu
A fogadóóra mellett munkanapokon 8:00–16:00 között telefonos tanácsadás is elérhető a +36 70 551 7572-es számon.
Tegyünk együtt egy tudatosabb, élhetőbb, állatbarát Budavárért – várunk mindenkit szeretettel!
Időpont: június 30. hétfő 18:00
Helyszín: Vízivárosi Klub (1015 Budapest, Batthyány utca 26.)
Rendezvényünkön kép- és hangfelvétel készülhet, melyet weboldalunkon és közösségi média felületeinken is felhasználhatunk!

Izland | Világjáró ismeretterjesztő előadássorozat
2025-09-10 17:30 - 18:30
Izland a Föld egyik legkülönlegesebb természeti laboratóriuma, ahol vulkánok, gejzírek és gleccserek formálják a tájat. Olyan egyedülálló sziget, ahol egy napon mind a négy évszak megjelenhet az időjárásban. Az előadás bemutatja, hogyan alakult ki ez a rendkívüli sziget, milyen szerepet játszik a geotermikus energia a lakosság mindennapjaiban, valamint hogy kik és miért telepedtek meg e rideg, de lenyűgöző tájon.
Belépő: 1000 Ft
Időpont: szeptember 10., szerda 17:30
Helyszín: Vízivárosi Klub (1015 Budapest, Batthyány utca 26.)
Rendezvényünkön kép- és hangfelvétel készülhet, melyet weboldalunkon és közösségimédia-felületeinken is felhasználhatunk!
